གཉིས་པ།སྐད་བརྡ་རུལ་སུངས་ཀྱིས་ཀུན་སྤྱོད་ངན་རུལ་དུ་བསྒྱུར་བ་ནི།མིའི་རིགས་ཀྱི་ཀུན་སྤྱོད་ཀྱི་ཐིག་ཤིང་དྲང་བདེན་ཡིན་པ་དང་།སྐད་བརྡ་རུལ་སུངས་ནི་རྩ་བ་ནས་དྲང་གཞག་མིན།མིའི་རང་གཤིས་དང་ཐོད་གཏུག་སྟེ།ཀུན་སྤྱོད་ཀྱི་ཚད་གཞི་ལྟར་བལྟས་པ་ཡིན་ན་རྫུན་སྨྲ་བ་དེ་དོན་མི་ལེགས་པ་བསྒྲུབ་པ་ལས་ཀྱང་འཁྲུག་ཆ་དོད།ཁྲིམ་ཁང་གིས་བཅད་ཁྲ་བསྒྲགས་དུས་སུ་ནམ་རྒྱུནཉེས་གསོག་པས་བསགས་པའི་བྱས་ཉེས་ངོས་ལེན་ཡང་དག་ཞུས་པཞེས་བརྗོད་ཚུལ་འདི་འདྲ་ཡོད་པར།མི་ཞིག་གིས་ལས་ངན་པ་བསྒྲུབ་ཐུབ་པ་བཞིན་འགྲིག་ང་ཚོས་ད་དུང་ཁོས་དངོས་དོན་གྱི་མདུན་སར་རྫུན་མི་སྨྲ་བར་ཡིད་ཆེས་བྱ་དགོས།ནུབ་གླིང་གི་ཁྲིམས་སར་དཔང་མིས་བདེན་དཔང་བྱེད་པ་ལ་གལ་སྲིད་ཕྱོགས་ཅིག་ཤོས་ཀྱི་ཁྲིམས་རོགས་པས་དཔང་མི་དེ་དུས་དང་རྣམ་པ་ཀུན་ཏུ་རྫུན་ལབ་མཁན་ཞིག་ཏུ་བདེན་དཔང་བྱེད་ཐུབ་པ་ཡིན་ན།དེའི་དཔང་པོ་བྱས་པའི་ཁ་ཚིག་དག་ནུས་མེད་དུ་གཏང་།ཚད་གཞི་འདི་ལྟར་ན།རང་རེའི་སྤྱི་ཚོགས་སྒང་དུ་ཚད་ལྡན་གྱི་དཔང་མི་ཞིག་བཙལ་དགོས་ན་རི་བོང་གི་རྭ་བཞིན་ནོ།།